Сиромах сам
Владимир Васић 

Сиромах сам...

Сиромах сам, сиромах сам, 
Немам ни динара, 
Немам ништа осим побра 
Љутога ханџара.

А за пасом пушке су ми, 
Пушке мале две, 
Отац, мајка, браћа, сестра, 
Све су мени, све!

Е, сад чекам кад загрми: 
"Јуриш, ко ће пре!" 
Еј, ала ће слатко онда, 
Слатко да се мре!

Борићу се у том боју 
Као српски син, 
Као Србин ком је мрзак, 
Мрзак душманин.

Нећу тада жалит' крви, 
Нећу, вера Бог, 
Нећу жалит', ој тако ми 
Вина црвеног!

1863.

Напомена 

Објављено у књизи Песме, стр. 40-41. и у часопису "Даница", 1863, стр. 822.

Извори 

 Владимир Васић: Целокупна дела, Библиотека српских писаца, Издавачко предузеће " Народна просвета, Београд, страна 60.

Владимир Васић